Încă un român a fost sancționat în Italia pe baza noului cod rutier. Bărbatul este proprietarul unei mașini înmatriculată la Brăila, rezident în Peninsulă de mai mult timp, transmite Sergiu Balaban, corespondent Digi24 în Italia.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Brăileanul a fost oprit de Carabinieri marți și, fiind rezident de mai bine de 60 de zile în Italia, aceștia i-au sechestrat mașina și i-au scris o amendă de 500 de euro.

Supărat de soluțiile pe care le are acum la îndemână pentru a-și recupera mașina, de faptul că nu i se mai oferă timp și convins că este un complot al italienilor pentru a le repune în vânzare peste câțiva ani, românul alege să-și facă mașina praf cu o cheie telescopică.

Tot momentul este transmis live pe Facebook, chiar din fața cazarmei Carabinierilor care au aplicat legea.

În imagini, bărbatul este auzit cum spune „E a mea, fac ce vreau cu ea. S-o confiște!” sau „Ia mașina, Salvini. Poftim, Salvini. Ia de aici!”, aluzie la măsurile anunțate de premierul vicepremierul italian Matteo Salvini.

Modificările aduse codului rutier din Italia au intrat în vigoare la finalul anului trecut, iar articolul 93 interzice persoanelor care au rezidenţa în Italia de mai mult de 60 de zile să circule cu un vehicul înmatriculat în străinătate. Sunt exceptate de la această interdicţie anumite cazuri de concesiune în leasing, închiriere sau în comodat, pentru care vă rugăm să faceţi referire la textul integral al legii.